ପାଟଣା ୨୦।୧୨ଃ କେନ୍ଦୁଝର ଜିଲ୍ଲା ଅବକାରୀ ଅଧିକ୍ଷକ ସୀତାକାନ୍ତ ମୁଦୁଲିଙ୍କ ନିର୍ଦ୍ଦେଶକ୍ରମେ ପାଟଣା ଅବକାରୀ ବିଭାଗ ପକ୍ଷରୁ ତୁରୁମୁଙ୍ଗା ଥାନା ଅଞ୍ଚଳର ବିଭିନ୍ନ ଗ୍ରାମରେ ଚଢ଼ାଉ କରାଯାଇ ମହୁଲି ମଦ ଜବତ କରାଯାଇଛି। ଏଥି ସହ ବିପୁଳ ପରିମାଣର ମହୁଲ ପୋଚ ନଷ୍ଟ କରାଯାଇ ୪ ଜଣ ଙ୍କୁ ଗିରଫ କରି କୋର୍ଟ ଚାଲାଣ କରାଯାଇଛି।
ଗିରଫ ଅଭିଯୁକ୍ତ ହେଲେ ଦାଶରଥିପୁର ଗ୍ରାମର ପଦ୍ମାବତୀ ମାଝୀ(୨୬)ଙ୍କଠୁ ୮ ଲିଟର, ଗୋଡିପୋଖରୀ ଗ୍ରାମର ଗୀତା ମୁଣ୍ଡା(୨୯)ଙ୍କଠୁ ୯ ଲିଟର, ସବିତାରାଣୀ ମୁଣ୍ଡା(୨୩)ଙ୍କ ଠାରୁ ୯ ଲିଟର ଏବଂ କଣ୍ଟିଆପଡା ଗ୍ରାମର ଦେବକୀ ବେହେରା (୪୧)ଙ୍କ ଠାରୁ ୭ ଲିଟର ସମେତ ମୋଟ ୬୩ ଲିଟର ମହୁଲି ମଦ ଜବତ କରି ୩୬୦ କିଲୋ ମହୁଳପୋଚ ନଷ୍ଟ କରାଯାଇଛି। ୪ ଜଣଙ୍କୁ ଗିରଫ କରି କୋର୍ଟ ଚାଲାଣ କରାଯାଇଥିବା ବେଳେ ପାଞ୍ଚଟି ଅବକାରୀ ମାମଲା ରୁଜୁ ହୋଇଥିବା ପାଟଣା ଅବକାରୀ ବିଭାଗ ଅଧିକାରୀ ଜନାର୍ଦ୍ଦନ ପଲେଇ ସୂଚନା ଦେଇଛନ୍ତି । ଏହି ଚଢ଼ାଉରେ ଚଢ଼ାଉରେ ପାଟଣା ଅବକାରୀ ବିଭାଗ ଅଧିକାରୀ ଜନାର୍ଦ୍ଧନ ପଲେଇଙ୍କ ସମେତ ସମସ୍ତ କର୍ମଚାରୀ ମାନେ ସାମିଲ ଥିଲେ।
